
RAPORT DE SPECIALITATE

privind darea în administrare a imobilului din Timişoara, str. Oituz, nr.3 către Spitalul Clinic Municipal de Urgență Timișoara pentru o perioadă de 10 ani și încheierea contractului de administrare.

Având în vedere cererea înregistrată cu nr. SC2022-020732/19.08.2022, a Spitalului Clinic de Urgență a Municipiului Timișoara prin care solicită alocarea spațiului din Timișoara, str. Oituz, nr.3, proprietatea Mun. Timișoara.

Având în vedere Referatul de aprobare a proiectului de hotărâre nr. SC2022- 24570 /05.10.2022 al Primarului Municipiului Timișoara privind darea în administrare a imobilului din Timişoara, str. Oituz, nr.3 către Spitalul Clinic Municipal de Urgență Timișoara pentru o perioadă de 10 ani și încheierea contractului de administrare.

Conform OUG 57/2019 privind Codul Administrativ art. 108 “Consiliile locale şi consiliile judeţene hotărăsc, în condiţiile prevăzute în partea a V-a a prezentului cod, ca bunurile ce aparţin domeniului public sau privat, local sau judeţean, după caz, să fie: a) date în administrarea instituţiilor publice şi regiilor autonome din subordinea unităţii administrativ-teritoriale care le are în proprietate;” și art. 300 “(1) Autorităţile administraţiei publice centrale, instituţiile publice şi regiile autonome din subordinea acestora, precum şi instituţiile publice şi regiile autonome din subordinea autorităţilor publice locale au următoarele drepturi şi obligaţii: a) folosirea şi dispunerea de bunul dat în administrare în condiţiile stabilite de lege şi, dacă este cazul, de actul de constituire ”


Imobilul situat în Timişoara, str. Oituz nr.3, înscris în CF nr.435333 Timișoara, CF vechi 181, nr.top 442, are o suprafață de 207 mp, suprafață construită de 184 mp, suparafață desfășurată 534 mp, și se află în proprietatea Primăriei Municipiului Timişoara și se află în evidența patrimonială a Municipiului Timișoara, cu nr. de inventar 23319 și valoarea de inventar  631.837 lei. 


 Conform adresei Serviciului Juridic nr. SC2022-20732/30.09.2022 nu figurează litigii pe rolul instanțelor de judecată în curs de soluționare cu privire la imobilul situat în Timișoara, str. Oituz, nr.3, înscris în CF nr.435333 Timișoara.
 
Prin adresa nr. SC2022-20732/29.09.2022 Compartiment Administrare Fond Funciar ne comunică că nu sunt înregistrate revendicări în baza legilor fondului funciar. 


Conform evidenței Biroului Clădiri Terenuri nr. SC2022-20732/26.09.2022 imobilul respectiv nu a fost revendicat conform prevederilor Legii nr. 10/2001, art.21, alin.2,3 – lege privind regimul juridic al unor imobile preluate în mod abuziv în perioada 6 martie 1945-22 decembrie 1989 - şi nici în baza O.U.G.nr.94/2000, republicată, modificată şi completată prin O.U.G. nr. 209/2005 - privind retrocedarea unor imobile care au aparţinut cultelor religioase din România.


 Dreptul de administrare privind imobilul din Timișoara, str. Oituz, nr.3, S+P+ E, suprafață construită de 184 mp, suparafață desfășurată 534 mp și teren 207 mp, se va acorda pe o perioadă de 10 ani. Procesul verbal de predare-primire se va face în termen  de 60 de zile de la data semnării contractului. Cheltuielile de întreținere și răspunderea asupra bunului atribuit cad în sarcina beneficiarului, adică în sarcina Spitalului Clinic Municipal de Urgență Timișoara. Obligațiile beneficiarului și sancțiunile pentru nerespectarea obligațiilor sunt cele corespunzătoare art. 300 din Ordonanța de Urgență nr.57/2019 privind Codul Administrativ și din clauzele contractului de administrare.

Spitalul Clinic Municipal de Urgență Timișoara intenționează depunerea unui proiect pentru Secția de Neonatologie – Compartimentul terapie Intensivă, în cadrul apelurilor de proiecte – Cod Apel MS-0023 – PNRR pentru componenta de 12- Sănătate, Investița. 2 Dezvoltarea infrastructurii spitalicești publice, Investiția specifică 12.3 Secții de terapie intensivă pentru nou- născuți, în cadrul căruia pe lângă extinderea capacității infrastructurii spitalicești, dotarea cu echipamente medicale adecvate, va fi vizată și construirea și dotarea a 8 centre regionale de formare (100 mp fiecare) pentru pacienții neonatali critici.

Oportunitatea atriburii imobilului din Timișoara, str. Oituz nr.3, este dată atât de necesitatea dezvoltării infrastructurii spitalicești cât și pentru construirea și dotarea unui Centru de Formare prin accesarea proiectului- Cod Apel MS -0023 – PNRR.
Astfel, având în vedere faptul că Spitalul Clinic Municipal de Urgență Timișoara, este o instituție publică cu personalitate juridică, care funcționează sub autoritatea Consiliului Local al Municipiului Timișoara și cu respectarea prevederilor Codului Administrativ se poate transmite  dreptul de administrare pe o perioadă de 10 ani. 


Având în vedere prevederile legale şi cele expuse mai sus, apreciem că proiectul de hotărâre privind darea în administrare a imobilului din Timişoara, str. Oituz, nr.3 către Spitalul Clinic Municipal de Urgență Timișoara pentru o perioadă de 10 ani și încheierea contractului de administrare, îndeplineşte condiţiile pentru a fi supus dezbaterii și aprobării Consiliului Local al Municipiului Timişoara .

